لە ئاگادارییەکەدا هاتووە کە شۆرش قادر رەحیم لە رێگەی فەرمانگەی پەیوەندییەکانی دەرەوە حکومەتی هەرێمی ئاگادار کردۆتەوە کە وەک نوێنەری حکومەت لە سوید دەست لەکار دەکێشێتەوە، هەر بە گوێرەی ئەو نووسراوەیە ئەو بریارە لە ئەنجامی گۆرانکارییەکانی ئەو دواییەی هەرێمی کوردستان و شاری کەرکووک دراوە. ئەو نووسیویەتیی کە کاروچالاکیەکانی پەیوەندیدار بە کاری دیبلۆماسی دەوەستێنێ بەڵام لە کاروبارە بەرێوەبەرایەتیەکان و خزمەتگوزارییەکان بەردەوام دەبێ.
بەشی کوردی رادیۆی سوید پەیوەندی بە شۆرش قادر رەحیمەوە کرد و ئەویش لە لای خۆیەوە هەواڵەکەی پشت راست کردەوە، بەڵام نەیویست لەوبارەیەوە هیچ لێدوانێکی تر بدات.